**ELŐTERJESZTÉS**

**A KÉPVISELŐ-TESTÜLET**

**2019. december 17-i rendes ülésére**

**Előterjesztés**

**Helpynet Vezetői Infokommunikációs Rendszerhez**

**történő csatlakozásról**

A napirendet tárgyaló ülés dátuma: 2019.12.17.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények**: Telki község Önkormányzatának 144/2018.(XI.06.) öh. számú határozata, mely alapján 2019.évben a szolgálatás már üzemelt.

**2. Jogszabályi hivatkozások**: ------

**3. Költségkihatások:** A költségvetést terhelő forrásigény

**4. Tényállás bemutatása:**

Telki község Önkormányzata a képviselő-testület 144/2018.(XI.06.) Öh. számú határozata alapján szerződést kötött a Helpynet Kft-vel egy Vezetői Infokommunikációs Rendszerhez történő csatlakozásról. A szolgáltató az önkormányzattal történő egyeztetés alapján az elmúlt évben jelentős fejlesztést hajtott végre. Az együttműködés során a használatból adódóan az önkormányzatok részéről számos fejlesztési igény született, mint például:

* Behajtási engedélyek igénylése (automatizált folyamat)
* Közüzemi szolgáltatókkal való kapcsolattartás, interfész kiépítése. A közigazgatási terület határain belül végzett, közterületet érintő bontási munkalatok nyomon követése, digitális dokumentálása.
* Garanciális határidők digitalizált figyelése

A Helpynet által nyújtott megoldás tartalmaz egy bejelentő és segítségkérő szolgáltatást, mely egy mobilapplikáción keresztül összekötheti a település lakosait a háttérben működő szervezetekkel, szakértői csapattal. Bármilyen bejelentés vagy riasztás esetén a felelős szakemberek azonnali segítséget nyújthatnak, kezelhetik a bejelentés tárgyát képező problémát, a probléma elhárítása után pedig a rendszer erről automatikus visszajelzést küld a bejelentőnek.

Az előzetes egyeztetések során felmérésre került, hogy melyek azok a területek, amelyek a rendszer üzemeltetésébe bevonásra kerülhetnek. Megvizsgálták, hogy humánerőforrás és üzemeltetés biztonsági szempontból, milyen területeken alkalmazható az adott applikáció.

Az elmúlt évben fejlesztés történt a rendszeren a behajtási és területfoglalási engedélyek automatizált kezelésével, A Helypnet rendszer modulárisan felépített, Telki önkormányzata tetszés szerint kiválaszthatja a számára szükségesnek ítélt modulokat, és ezt a listát bármikor bővítheti.

A képviselő-testület 2018.évben arról döntött, hogy egy bevezető időszak alatt - 1 év - alatt megvizsgálja annak működését és a működés tapasztalatait, majd azt követően dönt a rendszer tovább üzemeltetéséről.

A bővített szolgáltatási modul több olyan szolgáltatási pontot biztosít, mely a közigazgatási munka hatékonyságát növeli, és jelentős adminisztratív terhet vesz le az ügyintézők válláról.

A rendszer éves díjban foglalt szolgáltatásként üzemel.

A rendszerhasználat díja 1 éves szerződés esetén: 736.800 Ft + áfa; azaz bruttó 935.736 Ft

Telki, 2019. december 2.

 Deltai Károly

 polgármester

**Határozati javaslat**

**Telki község**

 **Képviselő-testülete**

**/ 2019. (XII .) Öh. számú**

**határozata**

**Helpynet Vezetői Infokommunikációs Rendszerhez történő csatlakozásról**

A Képviselő-testület úgy dönt, hogy csatlakozik a **Helpynet Kft.** (2475 Kápolnásnyék, Kazinczy Ferenc utca 22-30. I. emelet) által üzemeltetett   Helpynet Vezetői Infokommunikációs Rendszerhez.

A rendszerhez történő csatlakozási díj mértéke 2019.évre: 736.800 Ft + áfa **/év**

Felhatalmazza a Polgármestert a szerződés aláírására

A kötelezettségvállalás fedezetét a 2020. évi költségvetési rendelet.

Felelős: polgármester

Határidő: 2020.január 1.